L 201/14 Jurnalul Oficial al Uniunii Europene 26.7.2013 REGULAMENTUL (UE) NR. 715/2013 AL COMISIEI din 25 iulie 2013 de stabilire a criteriilor de determinare a condiţiilor în care deșeurile de cupru nu mai constituie deșeuri în sensul Directivei 2008/98/CE a Parlamentului European și a Consiliului COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2008/98/CE a Parlamentului European și a Consiliului din 19 noiembrie 2008 privind deşeurile și de abrogare a anumitor directive (!), în special articolul 6 alineatul (2), întrucât: (1) Din evaluarea mai multor fluxuri de deşeuri reiese că piețele de reciclare a deşeurilor de cupru ar putea beneficia în urma elaborării unor criterii specifice de determinare a condițiilor în care deşeurile de cupru obținute din deşeuri nu mai constituie deşeuri. Este necesar ca aceste criterii să asigure un nivel ridicat de protecție a mediului şi să nu aducă atingere clasificării deşeurilor de cupru recuperate ca deşeuri de către țările terțe. (2)  Rapoartele Centrului Comun de Cercetare al Comisiei Europene au arătat că există o piață și cerere pentru utilizarea deşeurilor de cupru ca materie primă în industria  producătoare de metale neferoase. În consecință, este necesar ca deşeurile de cupru să fie suficient de pure şi să respecte standardele sau specifi- cațiile relevante cerute de industria producătoare de metale neferoase. (3)  Criteriile de determinare a condițiilor în care deșeurile de cupru nu mai constituie deşeuri ar trebui să garanteze că deşeurile de cupru rezultate dintr-o operație de recu- perare respectă cerințele tehnice din industria produ- cătoare de metale neferoase, legislația în vigoare și normele aplicabile produselor și nu au un impact global negativ asupra mediului sau a sănătății umane. Conform rapoartelor Centrului Comun de Cercetare al Comisiei Europene, criteriile propuse pentru deşeurile utilizate ca materiale de intrare în operaţia de recuperare, pentru procesele și tehnicile de tratare, precum și pentru deşeurile de cupru rezultate din operația de recuperare îndeplinesc aceste obiective, deoarece trebuie să conducă la obținerea de deşeuri de cupru lipsite de proprietăți periculoase și cu un conținut suficient de mic de metale, altele decât cuprul, şi de compuşi nemetalici. (4)  Pentru a asigura respectarea criteriilor, este oportun să se prevadă furnizarea de informații despre deşeurile de cupru care nu mai constituie deșeuri şi aplicarea unui sistem de gestionare. () JO L 312, 22.11.2008, p. 3. (5) O revizuire a criteriilor se poate dovedi necesară dacă, în urma monitorizării evoluției pieței deşeurilor de cupru, se observă efecte negative asupra piețelor de reciclare a deşeurilor de cupru, în special în ceea ce priveşte dispo- nibilitatea deşeurilor respective și accesul la acestea. (6)  Pentru a permite operatorilor să se adapteze la criteriile de determinare a condițiilor în care deşeurile de cupru nu mai constituie deşeuri, este oportun să se prevadă aplicarea prezentului regulament după trecerea unei perioade de timp rezonabile. (7)  Comitetul instituit prin articolul 39 din Directiva 2008/98/CE nu a cmis un aviz privind măsurile prevăzute de prezentul regulament și, prin urmare, Comisia a transmis Consiliului o propunere cu privire la măsurile care urmează a fi adoptate, pe care a înaintat-o, de asemenea, Parlamentului  European. Consiliul nu a acţionat în termenul de 2 luni prevăzut la articolul 5a din Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei (?) şi, prin urmare, Comisia a prezentat propunerea, fără întârziere, Parlamentului European. Parlamentul European nu s-a opus măsurii în termen de 4 luni de la prezentarea menționată anterior, ADOPTĂ PREZENTUL REGULAMENT: Articolul 1 Obiect Prezentul regulament stabileşte criteriile de determinare a condițiilor în care deşeurile de cupru nu mai constituie deşeuri. Articolul 2 Definiții În sensul prezentului regulament, se aplică definițiile prevăzute de Directiva 2008/98/CE. De asemeneca, se aplică următoarele definiții: 1. „deşeuri de cupru” înseamnă deşeuri metalice care constau în principal din cupru şi aliaje de cupru; 2. „deținător” înseamnă persoana fizică sau juridică aflată în posesia deşeurilor de cupru; 3. „producător” înseamnă deținătorul care transferă pentru prima dată altui deţinător deşeuri de cupru ca deșeuri de cupru care nu mai constituie deşeuri; () JO L 184, 17.7.1999. p. 23.